《春游仿剑南小体》
清代·马赓良

野色曈曈日气清，短篷柔橹镜中行。山腰束雾初收雨，水面铺中乍放晴。

紫陌莺花催上巳，画船箫鼓送清明。春游到处饶诗思，断句推敲半未成。

作者简介：（?—1756）安徽桐城人，字震卿。雍正年间诸生。研求经籍及宋人理学著作，涣然有得，署其斋曰“翊翊”，自号“一斋”。乾隆元年开博学鸿词科，有司欲见而后举，谢不往。常熟知县聘主讲席，反复详切，听者忘倦。著有《读易录》、《禹贡初辑》、《笔记》、《诗文钞》。